Diari Oficial de la Generalitat Valenciana


Sumari del DOGV 7277, del 20-05-2014 (2014/4402)

RESOLUCIÓ de 15 de maig de 2014, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova per a majors de 19 anys sense requisits previst en les proves d'accés a les ensenyances artístiques superiors d'Art Dramàtic, Ceràmica, Dansa, Disseny i Música.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7277

Data del DOGV
:   20-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4402


Data del document
:   15-05-2014

Organisme emissor
:   Institut Superior d'Ensenyances Artistiques de la Comunitat Valenciana

Tipus de document
:   Resolució

Descriptors 

:   * examen

RESOLUCIÓ de 15 de maig de 2014, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova per a majors de 19 anys sense requisits previst en les proves d'accés a les ensenyances artístiques superiors d'Art Dramàtic, Ceràmica, Dansa, Disseny i Música. [2014/4402]  
L'article 69.5 de la Llei Orgànica 2/2006, de 3 de maig, d'Educació, establix que els majors de 19 anys podran accedir a les ensenyances artístiques superiors per mitjà de la superació d'una prova específica que acredite que l'aspirant posseïx la maduresa en relació amb els objectius del Batxillerat i els coneixements, habilitats i aptituds necessaris per a cursar amb aprofitament les corresponents ensenyances.  
  
La Resolució de 13 de maig de 2014, de la direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions i convoca la prova d'accés a les ensenyances artístiques superiors, determina que es constituirà un tribunal amb la finalitat d'avaluar la prova per a majors de 19 anys sense requisits.  
Per tot això, i per a la convocatòria corresponent al curs acadèmic 2014-2015, resolc:  
  
1. Designar els professors que figuren a continuació com a membres del tribunal per a la realització de la prova per a majors de 19 anys sense requisits per l'accés a les ensenyances artístiques superiors d'Art Dramàtic, Ceràmica, Dansa, Disseny i Música:  
President: Miguel Ángel Navarro Gimeno.  
Secretària: María Isabel Alemany García.  
Vocals: Susana García Ros, Ana Belén González Parra i Ximo Cremades Mira.  
  
2. Les funcions del tribunal són les que es determinen en la Resolució de 13 de maig de 2014 anteriorment referenciada.  
  
3. Els professors que constituïxen el tribunal podran efectuar les reunions que requerisquen per a l'elaboració dels exercicis, sense interferir el seu horari lectiu.  
  
4. Els professors designats per la present disposició percebran les minutes, dietes i assistències previstes en el Decret 24/1997, d'11 de febrer (DOGV 17.02.1997).  
  
5. La present resolució serà comunicada als directors territorials d'Educació i als directors dels centres a què estan adscrits perquè en prenguen coneixement i per a facilitar els permisos corresponents per a les reunions i treballs derivats.  
  
6. Esta resolució entrarà en vigor el mateix dia de la seua publicació en el Diari Oficial de la Comunitat Valenciana.  
  
7. Contra esta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar de l'endemà de la seua publicació al Diari Oficial de la Comunitat Valenciana, o potestativament i amb caràcter previ, recurs administratiu de reposició en el termini d'un mes davant del mateix òrgan que la dicta, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 13 de maig de 2014.- La directora de l'Institut Superiors d'Ensenyances Artístiques de la Comunitat Valenciana: Julia Climent Monzó.